ລາຍ​ງານ​ ຂອງ​ອົງ​ການ Freedom House ​ກ່ຽວ​ກັບ​ ການ​ຫຼຸດ​ນ້ອຍ​ຖອຍ​ລົງ ​ຂອງອິດ​ສະ​ຫລະ​ພາບ ດ້ານ​ການ​ຂ່າວ ໃນ​ທົ່ວ​ໂລກ
ອົງ​ການ Freedom House ລາຍ​ງານວ່າ ທັງໝົດ 16 ປະ​ເທດ ທີ່ໄດ້​ຖືກ​ຈັດ​ວ່າ​ມີ “ເສ​ລີ​ພາບ” ແມ່ນພົບ​ວ່າ ມີ​ຄະ​ແນນ​ເສ​ລີ​ພາບ ທາງດ້ານຂ່າວ​ສານ ຫຼຸດ​ຕ່ຳ​ລົງ ໃນໄລ​ຍະ 5 ປີຜ່ານ​ມາ.
ເສລີພາບໃນດ້ານຂ່າວສານກຳລັງນັບມື້ ນັບຫຼຸດນ້ອຍຖອຍລົງ ຢູ່ໃນທົ່ວໂລກ, ລວມທັງ ຢູ່ໃນປະເທດທີ່ໄດ້ຕັດສິນໃຈຢ່າງແນ່ວແນ່ມາເປັນເວລາດົນນານວ່າ ຈະໃຫ້ ນັ້ນ Freedom House, ອົງການອິດສະຫລະສິ້ງຊອມ ເສລີພາບໃນດ້ານຂ່າວສານລາຍງານວ່າ ການກົດດັນ ແລະການຊັກຈູງໃນຮູບ ແບບໃໝ່ກຳລັງແຜ່ຂະຫຍາຍຫລາຍຢູ່ໃນສັງຄົມທີ່ເມື່ອກ່ອນເຄີຍເປີດກວ້າງ ນັບແຕ່ເຂດຢູໂຣບກາງຈົນຮອດສະຫະລັດ ບ່ອນທີ່ອົງການດັ່ງກ່າວໄດ້ເວົ້າ ເຖິງວ່າມີການໂຈມຕີ ຕໍ່ພວກນັກຂ່າວ ແລະອົງການສື່ມວນຊົນຕ່າງໆໂດຍລັດຖະບານທ່ານທຣຳ ນັກຂ່າວຂອງວີໂອເອ Ramon Taylor ມີລາຍງານເລື້ອງນີ້ຈາກນິວຢອກ ຊຶ່ງວັນນະສອນຈະນຳ ລາຍລະອຽດມາສະເໜີທ່ານໃນອັນດັບຕໍ່ໄປ ບັນດາຜູ້ຜະເດັດການສຳຄັນ ທີ່ດຳເນີນງານເພື່ອບ່ອນທຳລາຍເສລີພາບດ້ານຂ່າວ ສານ ສືບຕໍ່ຮວບຮວມເອົາອຳນາດ ແຕ່ວ່າຢູ່ປະເທດທີ່ມີລະບົບປະຊາທິປະໄຕ ອັນອ່ອນແອນັ້ນ ກຳລັງມີວິທີການໃໝ່ເລີ້ມປາກົດຂຶ້ນມາເຊັ່ນກັນ, ອີງຕາມບົດລາຍ ງານໃໝ່ກ່ຽວກັບເສລີພາບ ແລະສື່ສານມວນຊົນ ອົງການຊິ້ງຊອມເສລີພາບດ້ານ ຂ່າວສານ Freedom House ເວົ້າວ່າ ອັນຕະລາຍແມ່ນນອນຢູ່ໃນ ອິດທິພົນຂອງ ຈີນໃນທົ່ວໂລກ ທີ່ລວມທັງການດຳເນີນຄວາມພະຍາຍາມເພື່ອຈະຄວບຄຸມຊັກນຳ ສື່ສານມວນຊົນຢູ່ທົ່ວທະວີບອາຟຣິກາ ທ່ານນາງ Sarah Repucci ຜູ້ອຳນວຍການລະດັບສູງດ້ານການຄົ້ນຄວ້າແລະວິໄຈ ຂອງອົງການ Freedom House ກ່າວວ່າ ອີງຕາມອົງການ Freedom House ພາບລວມອັນມືດມົວຂອງເສລີພາບໃນດ້ານ ຂອງຂ່າວສານມວນຊົນ ແມ່ນເປັນຜົນພອຍໄດ້ຮັບຈາກສະຖິຕິທີ່ຂີ້ຮ້າຍລົງ ຢູ່ທົ່ວແຜນທີ່ ທີ່ຢູ່ຄຽງຄູ່ກັນໄປກັບການເພີ້ມຂຶ້ນຂອງຄວາມນິຍົມຊົມຊອບຝ່າຍຂວາ ໂດຍທີ່ຖືກຈັດໃຫ້ເປັນ 2 ຂົງເຂດທີ່ມີເສລີພາບໜ້ອຍທີ່ສຸດໃນໂລກ, ເຂດເຄິ່ງຢູໂຣ- ເຄິ່ງເອເຊຍ ແລະເຂດຕາເວັນອອກກາງ-ທາງພາກເໜືອທະວີບອາຟຣິກາແມ່ນພົບ ເຫັນວ່າຄະແນນສະເລ່ຍຂອງເສລີພາບດ້ານຂ່າວສານຂອງເຂົາເຈົ້າ ຫຼຸດລົງຈາກ 9 ເປີເຊັນ ແລະ 11 ເປີເຊັນ ຕາມລຳລັດ ນັບແຕ່ປີ 2014 ເປັນຕົ້ນມາ ແຕ່ວ່າ ເຂດທີ່ ປະກອບສ່ວນເຮັດໃຫ້ມີການຫຼຸດລົງໃນທົ່ວໂລກ ແມ່ນຢູໂຣບ ຊຶ່ງເປັນເຂດທີ່ມີ 4 ປະເທດໃດໃນຈຳນວນ 5 ປະເທດ ແມ່ນມີ  ນັ້ນ ແຕ່ເຖິງແນວໃດກໍຕາມ ຄະແນນເສລີພາບທາງດ້ານຂ່າວສານໂດຍສະເລ່ຍ ຂອງຢູໂຣບແມ່ນຫຼຸດລົງ 8 ເປີເຊັນ ອົງການ Freedom House ລາຍງານວ່າ ທັງໝົດ 16 ປະເທດທີ່ໄດ້ຖືກຈັດວ່າມີ ແມ່ນພົບວ່າ ມີຄະແນນເສລີທາງດ້ານຂ່າວສານຫຼຸດຕ່ຳລົງ ໃນໄລຍະ 5 ປີຜ່ານມາ ທ່ານນາງ Repucci, ຜູ້ນຳພາໃນການຂຽນບົດລາຍງານກ່າວວ່າ ສະຫະລັດ-ທີ່ທາງ ອົງການ Freedom House ຂະໜານນາມໃຫ້ວ່າເປັນມະຫາອຳນາດທາງປະຊາ ທິປະໄຕທີ່ນຳໜ້າໂລກນັ້ນ ຍັງໃຫ້ການປົກປ້ອງທາງກົດໝາຍທີ່ແຂງແກ່ນເມື່ອມີການ ປະເຊີນກັບສະພາບທີ່ມີການຂົ່ມຂູ່ແລະການໂຈມຕີຕໍ່ອົງການຂ່າວນຶ່ງໆ ທ່ານນາງ Repucci ກ່າວດັ່ງນີ້ ໃນສະພາບການທີ່ສື່ມວນຊົນປະສົບບັນຫາ ເຊັ່ນຊູດານ ແລະເວເນຊູເອລາ, ທ່ານນາງຣີປູຈິ ໃຫ້ການຢືນຢັນວ່າ ສື່ສັງຄົມອອນລາຍ - ເຖິງແມ່ນວ່າຈະມີຄວາມ ບົກຜ່ອງຢູ່ກໍຕາມ - ສືບຕໍ່ມີບົດບາດຢ່າງຫລວງຫລາຍ ໃນນາມທີ່ເປັນສາຍຊູຊີບ ໃຫ້ແກ່ພວກນັກຂ່າວ ແລະແກ່ປະຊາທິປະໄຕໂດຍລວມ